CELEX: 32021R2169
Language: et
Date: 2021-12-02 00:00:00
Title: Komisjoni rakendusmäärus (EL) 2021/2169, 2. detsember 2021, millega avatakse 2022. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu

8.12.2021   
               
               
                  ET
               
               
                  Euroopa Liidu Teataja
               
               
                  L 438/43
               
            
         KOMISJONI RAKENDUSMÄÄRUS (EL) 2021/2169,
         2. detsember 2021,
         millega avatakse 2022. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (1) eriti selle artikli 16 lõike 1 punkti a,
         võttes arvesse nõukogu 25. oktoobri 2004. aasta otsust 2004/859/EÜ, (2) mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, eriti selle artiklit 3,
         ning arvestades järgmist:
         
                     (1)
                  
                  
                     Euroopa Majandusühenduse ja Norra Kuningriigi vahelise 14. mai 1973. aasta lepingu (3) (edaspidi „Euroopa Majandusühenduse ja Norra Kuningriigi vaheline kahepoolne vabakaubandusleping“) protokolliga nr 2 ning Euroopa Majanduspiirkonna lepingu (edaspidi „EMP leping“) (4) protokolliga nr 3, mida on muudetud EMP ühiskomitee 23. novembri 2001. aasta otsusega nr 140/2001, millega muudetakse EMP lepingu protokolle nr 2 ja 3 töödeldud põllumajandussaaduste ja muude toodete kohta, (5) on kindlaks määratud liidu ja Norra Kuningriigi vahel teatavate põllumajandustoodete ning töödeldud põllumajandustoodetega kauplemise kord.
                  
               
                     (2)
                  
                  
                     EMP lepingu protokollis nr 3 on sätestatud tollimaksu nullmäär, mis kehtib suhkru- või muu magusainelisandiga või maitse- ja lõhnaainetega vee suhtes, mis on liigitatud CN-koodi 2202 10 00 alla, ning muude mittealkohoolsete jookide suhtes, mis ei sisalda rubriikidesse 0401–0404 kuuluvaid tooteid ega rubriikidesse 0401–0404 kuuluvatest toodetest valmistatud rasvu ning on liigitatud CN-koodi 2202 90 10 alla.
                  
               
                     (3)
                  
                  
                     Alates 1. jaanuarist 2017 on CN-kood 2202 90 asendatud CN-koodidega 2202 91 00 ja 2202 99. Seepärast peaks käesolev määrus hõlmama CN-koodide 2202 10 00, ex 2202 91 00 ja ex 2202 99 alla kuuluvaid tooteid.
                  
               
                     (4)
                  
                  
                     Euroopa Ühenduse ja Norra Kuningriigi vahel kirjavahetuse teel sõlmitud kokkuleppega Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta (edaspidi „kirjavahetuse teel sõlmitud kokkulepe“) (6) on ajutiselt peatatud tollimaksuvaba režiim, mis kehtib protokolli nr 2 alusel kaupadele, mille CN-kood on 2202 10 00 (veed, sealhulgas mineraal- ja gaseeritud veed, millele on lisatud suhkrut või muid magusaineid või maitse- ja lõhnaaineid) ja ex 2202 90 10 (muud mittealkohoolsed joogid, mis sisaldavad suhkrut) ja mille CN-kood on nüüd asendatud CN-koodidega 2202 10 00, ex 2202 91 00 ja ex 2202 99. Kooskõlas kirjavahetuse teel sõlmitud kokkuleppega lubatakse neid Norrast pärit tooteid tollimaksuvabalt importida ainult tollimaksuvaba kvoodi piires. Tollimaksuvaba kvooti ületava impordi pealt tuleb maksta tollimaksu.
                  
               
                     (5)
                  
                  
                     Lisaks on kirjavahetuse teel sõlmitud kokkuleppes sätestatud, et juhul kui tariifikvoot ei ole kõnealuse aasta 31. oktoobriks ammendatud, antakse kõnealustele toodetele piiramatu tollimaksuvaba pääs liitu järgmise aasta 1. jaanuarist kuni 31. detsembrini.
                  
               
                     (6)
                  
                  
                     Komisjoni rakendusmäärusega (EL) 2019/2154 (7) kõnealustele toodetele avatud 2020. aasta kvoot ei olnud 31. oktoobriks 2020 veel ammendatud. Komisjoni rakendusmäärusega (EL) 2020/2122 (8) nähti seega ette, et ajavahemikul 1. jaanuarist kuni 31. detsembrini 2021 ei kohaldata liitu imporditavate kaupade suhtes kirjavahetuse teel sõlmitud kokkuleppes sätestatud tollimaksurežiimi, andes seega asjaomastele kaupadele piiramatu tollimaksuvaba juurdepääsu liitu.
                  
               
                     (7)
                  
                  
                     Kirjavahetuse teel sõlmitud kokkuleppes on nõutud, et kõnealuse vee ja jookide tollimaksuvaba kvoot avatakse 2022. aastaks uuesti. Viimane aastakvoot kõnealustele toodetele avati 2020. aastaks rakendusmäärusega (EL) 2019/2154. Kuna 2021. aastaks aastakvooti ei avatud, peaks 2022. aastaks avatava kvoodi maht jääma 2020. aasta kvoodiga samale tasemele.
                  
               
                     (8)
                  
                  
                     Käesolevas määruses ette nähtud meetmed on kooskõlas I lisas loetlemata töödeldud põllumajandustoodetega kauplemise horisontaalküsimusi käsitleva korralduskomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Käesoleva määruse lisas sätestatud tollimaksuvaba tariifikvoot avatakse ajavahemikuks 1. jaanuarist kuni 31. detsembrini 2022 kõnealuses lisas loetletud Norrast pärit kaupade jaoks vastavalt samas lisas esitatud tingimustele.
            
            
               2.   Käesoleva määruse lisas loetletud kaupade suhtes kohaldatakse päritolureegleid, mis on sätestatud Euroopa Majandusühenduse ja Norra Kuningriigi vahelise kahepoolse vabakaubanduslepingu protokollis nr 3.
            
            
               3.   Imporditud koguste suhtes, mis ületavad lisas kehtestatud kvooti, kohaldatakse soodustollimaksu 0,047 eurot liitri kohta.
            
         
         
            Artikkel 2
            Artikli 1 lõikes 1 osutatud tollimaksuvaba tariifikvooti haldab komisjon kooskõlas komisjoni rakendusmääruse (EL) 2015/2447 (9) artiklitega 49–54.
         
         
            Artikkel 3
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 150, 20.5.2014, lk 1.
         
            (2)  ELT L 370, 17.12.2004, lk 70.
         
            (3)  EÜT L 171, 27.6.1973, lk 2.
         
            (4)  EÜT L 1, 3.1.1994, lk 3.
         
            (5)  EÜT L 22, 24.1.2002, lk 34.
         
            (6)  ELT L 370, 17.12.2004, lk 72.
         
            (7)  Komisjoni 16. detsembri 2019. aasta rakendusmäärus (EL) 2019/2154, millega avatakse 2020. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu (ELT L 327, 17.12.2019, lk 66).
         
            (8)  Komisjoni 16. detsembri 2020. aasta rakendusmäärus (EL) 2020/2122, millega antakse 2021. aastaks piiramatu tollimaksuvaba pääs liitu teatavatele Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandussaaduste töötlemisel saadud kaupadele (ELT L 426, 17.12.2020, lk 32).
         
            (9)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
      
      
         
            LISA
            Norrast pärit tooted, millele antakse piiramatu tollimaksuvaba pääs liitu 1. jaanuarist kuni 31. detsembrini 2022
            
                        Jrk nr
                     
                     
                        CN-kood
                     
                     
                        TARICi kood
                     
                     
                        Kauba kirjeldus
                     
                     
                         
                     
                     
                        Kvoodi maht
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    vesi, k.a mineraalvesi ja gaseeritud vesi, suhkru- või muu magusainelisandiga või maitse- ja lõhnaainetega
                                 
                              
                     
                         
                     
                     
                        23,029 miljonit liitrit
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    alkoholivaba õlu, suhkrulisandiga
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    sojapõhised joogid, mille proteiinisisaldus on vähemalt 2,8 % massist, suhkrulisandiga (sisaldavad sahharoosi või invertsuhkrut)
                                 
                              
                     
                        mis ei sisalda rubriikidesse 0401 –0404  kuuluvaid tooteid või rubriikidesse 0401 –0404  kuuluvatest toodetest valmistatud rasvu
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    sojapõhised joogid, mille proteiinisisaldus on alla 2,8 % massist; ühise tollitariifistiku 8. gruppi kuuluvatel pähklitel, 10. gruppi kuuluval teraviljal või 12. gruppi kuuluvatel seemnetel põhinevad joogid, suhkrulisandiga (sisaldavad sahharoosi või invertsuhkrut)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    muud suhkrut (sahharoosi või invertsuhkrut) sisaldavad mittealkohoolsed joogid